《雨馀渡澄照塔院》
清代·高不骞

湖雨过前汀，行舟出杳冥。山含九朵白，塔耸一痕青。

风幔苍茫卷，晴钟次第听。城阳归路远，不上水心亭。

作者简介：（1678—1764）清江苏华亭人，字查客，晚号小湖。高层云子。康熙帝南巡至松江，诏求名士，不骞以布衣召试，授翰林院待诏。工诗赋，善书画，长考据。纂有《方舆考略》、《月令辑要》，著有《商确集》、《罗裙草》、《傅天集》、《松玗书屋集》。